
Τα μέλη του Διδακτικού και Ερευνητικού Προσωπικού του Τμήματος Κοινωνιολογίας εκφράζουν τον συγκλονισμό τους για τη βίαιη δολοφονία της προπτυχιακής φοιτήτριας του Πανεπιστημίου Αιγαίου, Ελένης Τοπαλούδη και τους έντονους προβληματισμούς τους σχετικά με την ολοένα αυξανόμενη κοινωνική βία. Στο τραγικό αυτό γεγονός εκδηλώνεται με τον πιο ακραίο και βάναυσο τρόπο η γυναικοκτονία. 

Οι μέχρι τώρα θεσμικές κατοχυρώσεις σε ζητήματα σεξισμού και έμφυλης βίας δεν έχουν εμπεδωθεί ως μια πραγματική κουλτούρα ισότητας και χρειάζεται, επομένως, διαρκής εγρήγορση για την έμπρακτη αντιμετώπιση των διακρίσεων και την έμπρακτη εξάλειψη της βίας.

